Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 1992. évi LXIII. törvénynek (a továbbiakban: Avtv.) az
Paragraph Index: 3323

1992. évi LXIII. törvénynek (a továbbiakban: Avtv.) az egészségügyi adatok kezelését szabályozó rendelkezéseivel. Kifogásolta az indítványozó az Eür. adatkezelési szabályozását amiatt is, hogy amíg a 13/C. § (2) bekezdése a beteg írásbeli hozzájárulását kívánja meg az egészségügyi adatok továbbításához, addig az (5) bekezdés alapján a beteg hozzájáruló nyilatkozata nélkül is továbbíthatók a személyes adatai. A fentiek mellett az indítványozó a vállalkozó háziorvosokra nézve sérelmesnek találta a szabályozást az Alkotmánynak a vállalkozás jogát és a gazdasági verseny szabadságát megfogalmazó 9. § (2) bekezdése tekintetében is. Ezzel összefüggésben az indítványozó megemlítette, hogy a szabályozás sérti az Alkotmány 70/A. §-ában deklarált jogegyenlőséget.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes